E L Ő T E R J E S Z T É S

**Szombathely Megyei Jogú Város Közgyűlése Gazdasági és Jogi Bizottsága**

**2022. március 28-i ülésére**

és

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2022. március 29-i ülésére**

**Javaslat a Wacław Felczak Alapítvány felhívására benyújtott pályázattal kapcsolatos döntések meghozatalára**

A Wacław Felczak Alapítvány Dwa Bratanki pályázati felhívása a magyar-lengyel testvérvárosi és testvériskolai kezdeményezéseket támogatja, és olyan önkormányzatoknak szól, melyek testvérvárosi/testvériskolai megállapodást írtak alá, vagy annak aláírására kötelezettséget vállalnak egy lengyelországi településsel vagy intézménnyel. A pályázati kiírás keretében 2022. június 30-ig megvalósításra kerülő tevékenységek támogathatók.

Szombathely Megyei Jogú Város és Elbląg Város testvérvárosi kapcsolatának gondolata 2018-ban, Jerzy Snopek nagykövet úr látogatása alkalmával merült fel először. 2019 augusztusában nagykövet úr és Elbląg város küldöttsége a Savaria Történelmi Karnevál alkalmával járt városunkban, ahol a két város vezetősége személyesen is kinyilvánította a testvérvárosi kapcsolat létesítésének szándékát. Az önkormányzati választásokat követően az új testület megerősítette a testvérvárosi szándékot, hivatalos meghívót küldött Elblągba, a testvérvárosi megállapodás aláírására, azonban a pandémia kitörése következtében le kellett mondanunk a rendezvényt.

A támogatásból a Szombathely és Elbląg városok testvérvárosi kapcsolatát megalapozó megállapodás aláírásának eseményét kívánjuk megvalósítani a lengyel város küldöttségének 2022. május 5-7-ig tartó látogatása során.

A pályázattal igényelhető támogatás 100%-os intenzitású, vissza nem térítendő egyszeri támogatás, támogatási előleg formájában. Az egy pályázó által igényelhető támogatás maximális összértéke: 1.500.000 Ft, a benyújtott pályázatunk 920.000 Ft összköltségről szól. A pályázathoz saját forrás megléte nem szükséges. A pályázat benyújtási határideje 2022. március 7. volt, a pályázat elbírálásának várható határideje 2022. április 8.

Kérem a Tisztelt Bizottságot, hogy az SZMSZ 51. § (3) bekezdés 25. pontja értelmében az előterjesztést megtárgyalni és a határozati javaslatot elfogadni szíveskedjék.

**Szombathely, 2022. március „ ”**

**/: Dr. Nemény András :/**

**HATÁROZATI JAVASLAT**

**…/2022. (III.28.) GJB sz. határozat**

1. A Gazdasági és Jogi Bizottság a Wacław Felczak Alapítvány Dwa Bratanki pályázati lehetőséget megismerte.

2. A Bizottság az SZMSZ 51. § (3) bekezdés 25. pontja értelmében a pályázat benyújtását utólag jóváhagyja.

3. A Bizottság felkéri a polgármestert, hogy pozitív támogatói döntés esetén a testvérvárosi megállapodás aláírásának elkészítéséről és a pályázatban foglalt tevékenységek megvalósításáról gondoskodjon.

**Felelős:** Dr. Nemény András polgármester

Bokányi Adrienn, a Gazdasági és Jogi Bizottság elnöke

(A végrehajtás előkészítéséért:

Dr. Kovács Előd, a Polgármesteri Kabinet vezetője)

**Határidő:** 1-2.azonnal

3. 2022. május 7.

**HATÁROZATI JAVASLAT**

**…/2022. (III.29.) VISB sz. határozat**

1. A Városstratégiai, Idegenforgalmi és Sport Bizottság a Wacław Felczak Alapítvány Dwa Bratanki pályázati lehetőséget megismerte.

2. A Bizottság az SZMSZ 51. § (3) bekezdés 25. pontja értelmében a pályázat benyújtását utólag jóváhagyja.

3. A Bizottság felkéri a polgármestert, hogy pozitív támogatói döntés esetén a testvérvárosi megállapodás aláírásának elkészítéséről és a pályázatban foglalt tevékenységek megvalósításáról gondoskodjon.

**Felelős:** Dr. Nemény András polgármester

Tóth Kálmán, a Városstratégiai, Idegenforgalmi és Sport Bizottság elnöke

(A végrehajtás előkészítéséért:

Dr. Kovács Előd, a Polgármesteri Kabinet vezetője)

**Határidő:** 1-2.azonnal

3. 2022. május 7.